പാര്ലമെന്റ് സമ്മേളനം പ്രതിപക്ഷ ബഹളത്തില് മുങ്ങി, ഖജനാവിന് നഷ്ടം 133 കോടി രൂപയെന്ന് റിപ്പോര്ട്ട് ന്യൂഡല്ഹി: പെഗാസസ് ഫോണ് ചോര്ത്തലിനെ തുടര്ന്നുള്ള പ്രതിപക്ഷ ബഹളത്തില് ഇത്തവണത്തെ പാര്ലമെന്റ് സമ്മേളനം മുങ്ങി. രാജ്യസഭയിലും ലോക്സഭയിലും പ്രതിപക്ഷം പ്രതിഷേധിച്ചതോടെ 107 മണിക്കൂറില് 18 മണിക്കൂര് മാത്രമാണ് പാര്ലമെന്റിന്റെ വര്ഷകാല സമ്മേളനം നടന്നത്. ജൂലായ് 19നാണ് പാര്ലമെന്റിന്റെ വര്ഷകാല സമ്മേളനം ആരംഭിച്ചത്. അനുവദിച്ച 54 മണിക്കൂറില് ഏഴ് മണിക്കൂറുകള് മാത്രമാണ് ലോക്സഭ പ്രവര്ത്തിച്ചത്. രാജ്യസഭയാകട്ടെ 53 മണിക്കൂറില് 11 മണിക്കൂറും പ്രവര്ത്തിച്ചു. പ്രതിപക്ഷ ബഹളത്തെ തുടര്ന്ന് പാര്ലമെന്റിലെ വിലപ്പെട്ട 89 മണിക്കൂറുകള് പാഴായെന്നും റിപ്പോര്ട്ട് വ്യക്തമാക്കുന്നു. ഇതോടെ 133 കോടി രൂപയാണ് ഖജനാവിന് നഷ്ടമായത് ഇതാദ്യമായി പാര്ലമെന്റിന്റെ പ്രവര്ത്തനം സംബന്ധിച്ച് ദിവസേന ബുള്ളിറ്റിനുകളും പ്രവര്ത്തന സമയവും രേഖപ്പെടുത്തുന്ന പ്രക്രിയ ആരംഭിച്ചതോടെയാണ് കണക്കുകള് പുറത്ത് വന്നത്. .